Downloaded from YTS.MX
WHAM! ELÄMÄKERTA
Official YIFY movies site: YTS.MX
Hei! Tällainen oli tyypillinen Wham!-aamu, mutta elämä...
Otetaan alusta.
WHAM! ELÄMÄKERTA
Hei. Tällainen oli tyypillinen Wham!-aamu, mutta elämämme on muuttunut paljon.
Tässä on Bushey Meadsin koulu, missä tapasimme 12-vuotiaina vuonna 1975.
Tänään ohjelmassamme on erityisvieras.
Tässä on entinen rehtorini herra Ted Halliwell.
Mitä kuuluu, Ted?
- Oikein hyvää. - Hyvä.
Osasitko arvata, että asiat menisivät näin?
- Tuota... - Kiitos, sitten on Georgen vuoro.
Olimme Andrew'n kanssa päättäneet pitää hauskaa.
Wham! oli veljeskunta, ja se oli leikkisä.
Se oli inhimillistä ja arvaamatonta kaaosta.
Se oli puhdasta popia.
Whamin ei kuulunut aikuistua.
Wham! oli kuin unta. Mehän olimme vain lapsia.
Siihen aikaan kaikki ihmettelivät,
miten näistä kahdesta idiootista voi tulla niin hiton suuria tähtiä.
Miten se on mahdollista?
Wham! Bam! Mies mä oon
Duunii tai ei, et voi väittää muutakaan
Sä työstäs tykkäätkö ees?
Jos et, niin mee
Heitä hanskat tiskiin vaan
Kaikki huolet heittänyt oon
Sulle enää tuhlaa aikaani en
Sua en rohkene rakastamaan
Kaikkihan sun perääs katselee
Kaikki huolet heittänyt oon
Sulle enää tuhlaa aikaani en
Sua en rohkene rakastamaan
Mitäs luulet, tiedänkö sen?
George, kertoisitko, miten löysitte toisenne?
Tapasimme Pohjois-Lontoossa, kun olin 11 ja Andrew oli 12.
Tapasin Andrew'n ensimmäisenä päivänä uudessa koulussani.
GEORGEN ÄÄNI
Luokanopettajamme toi luokkaan uuden pojan.
ANDREW'N ÄÄNI
Hänellä oli järkyttävän isot silmälasit.
Olin kömpelö, vähän pullukka ja oudon näköinen poika.
- Hänellä oli iso kiharapehko. - Olin varsin ujo.
Opettajamme esitteli hänet Georgios Panayioutouksi.
Nimeni on Georgios Kyriacos Panayioutou.
"Kuka huolehtii uudesta pojasta?"
Andrew nosti kätensä.
Uskon, että siinä oli jotain ennalta määrättyä.
Polkuni olisi voinut olla erilainen, jos olisin istunut jonkun muun viereen.
Kutsuin häntä Yogiksi. Se oli hänen lempinimensä.
Välillämme oli tiivis side.
Näimme asiat samalla tavoin.
Musiikillisesti olimme erottamattomat.
Harjoittelimme tuntikaupalla sketsejä ja teimme komediaohjelmia radioon.
Teimme lauluja ja perustimme bändin 16-vuotiaina.
Olimme The Executive.
- The Executive. - Yy, kaa, koo, nee, vii, kuu, see, kasi.
1979 EXECUTIVE DEMO/HARJOITUKSET
Soitimme skata ja olimme kamalia.
Olimme hyviä 16-vuotiaiksi.
Kolmannen kerran, mulkut!
Viisikollamme oli kaikki tarvittavat soittimet.
Takaisin, Andrew!
Vuoden jälkeen homma kuivui kokoon, koska kaverit eivät tulleet harkkoihin.
Pikemminkin homma lässähti, ja jäljelle jäimme minä ja Yog.
- Bändiin jäimme me kaksi. - Ja aioimme jatkaa laulujen tekemistä.
Kävimme juhlimassa Lontoon West Endissä.
Kävimme usein Le Beat Route -klubilla.
Tanssimme muodostelmassa ja pidimme hauskaa.
Andy päästeli jotain huudahduksia, kuten "wham" ja "bam".
Aloin räpätä: Wham! Bam! Mies mä oon."
Se oli aika hyvä nimi bändille.
Wham! nimi vain jäi.
Ainoa haaveeni olikin, että saisin olla bändissä Yogin kanssa.
Olimme jo oppineet tekemään aika tarttuvia lauluja.
Teimme 20 punnan demon Andyn olohuoneessa.
Mikki oli kiinnitetty harjanvarteen -
ja nauhurina oli sellainen 70-luvun lopun neliraitainen Portastudio.
ALKUPERÄINEN DEMO
Olimme vain 17- tai 18-vuotiaita.
Ympäristömme vaikutti lauluihimme.
Protesteja on kautta maan.
Työttömyys on kasvanut rajusti alle 20-vuotiaiden parissa.
Yhdistimme räppiä ja diskoa, mihin vielä lisäsimme popia.
Kantaaottavia sanoituksia diskon tahtiin.
Hei kaikki, katsokaas tätä Multa löytyy katuälyä
Työtön oon, mutta huolia vailla On asiat muilla samalla lailla
"Wham Rap!" kirjoitettiin niiden tanssilattiahuutelujeni ympärille.
Wham! Bam! Mies mä oon
Päätimme jatkaa laulujen tekemistä.
Haimme inspiraatiota klubikokemuksistamme.
"Club Tropicana" kertoi Le Beat Routesta.
YOG LE BEAT ROUTESSA
Lauluun oli vain yksi säkeistö ja kertosäe.
Yog tuli käymään eräänä iltana, kun työstin yhtä kivaa sointukulkua.
Uskomatonta kyllä hänellä oli siihen sopiva melodia.
Olimme keksineet lähes saman sointukuvion.
Mä lankean taas
"CARELESS WHISPERIN" 1. DEMO
Nenään leijuu tuoksu tanssilattian
Kirjoitimme sitä valmiiksi pikku hiljaa milloin missäkin.
Tuskaa tuottaa se vain
Tanssiin en enää koskaan ryhdy
Jaloilta näiltä rytmi puuttuu
Katse helppo on kääntää pois
Mutta mikään hölmö en oo
Laulu valmistui eräänä lintsauspäivänä, ja sanoin Andrew'lle:
"En tiedä, kuka sen levyttää tai olenko itse tarpeeksi hyvä laulaja,
mutta se nousee vielä ykköseksi."
Demo oli nelisen minuuttia pitkä.
Se kelpasi minulle. Olin hyvin itsevarma,
vaikka demolla oli yksi kokonainen laulu ja pari pätkää.
Kolkuttelimme sen kanssa levy-yhtiöiden ovia.
Olimme pari korskeaa 18-vuotiasta poikaa.
Ovella vakuutimme, että meillä oli aika varattuna.
Petyimme saamaamme vastaanottoon.
Äijä viskasi nauhan meille ja sanoi:
"Kiva ääni, mutta häipykää siitä kirjoittamaan hittejä."
"Careless Whisper" hylättiin samoin kuin "Club Tropicanakin".
Muistan järkytyksen tunteen ja miten vatsanpohjassani muljahti.
Olin aivan maassa. Todellakin.
Se oli lannistavaa,
mutta äidin ja isän naapurissa asui Mark Dean, joka oli musiikkialalla.
Hän taisi löytää Soft Cellin ja ABC:n.
Andy soitteli äidilleni ja vaati kuuntelemaan demoa.
Minä yritin lähinnä vältellä häntä.
Pidin heitä vain naapurin pyrkyribändinä.
Andrew tiputti demon Markin postiluukusta.
Nauhalla oli laulujen sijaan vain George ja rähjäinen kitara.
Siitä huolimatta se kuulosti loistavalta.
Hän tarjosi meille levytyssopimusta.
Allekirjoitimme sopimuksen rasvaisessa kuppilassa.
Se oli ilon päivä.
Äitini aloitti heti leikekirjan kokoamisen.
KIRJA 1
KIRJA 2 KIRJA 3
Hän keräsi mahtavan kokoelman -
lehtileikkeitä, arvosteluita ja listasijoituksia.
Hän omistautui leikekirjalle.
Ensimmäinen leikekirja:
"Andrew ja Yog tekivät sopimuksen Innervisionin kanssa. Wham!"
Yhtäkkiä elimme unelmaamme.
Oli aivan ihmeellistä, kun toiveemme alkoivat käydä toteen.
Elin unelmaa ja vielä parhaan kamuni kanssa.
Wham! koostuu vain minusta ja Andrew'sta,
mutta päätimme ottaa mukaan kaksi tyttöä, joista toinen on Andrew'n tyttöystävä.
Shirlie, Yog ja minä tykkäsimme tanssia.
Koimme, että voisimme esittää musiikkia tanssien.
Toinen tyttö on ammattilainen.
Dee C Lee liittyi bändiin.
Tytöt ihailivat The Human Leaguea, ja se oli tärkeä myös meille pojille.
The Human League oli Georgen juttu, me muut vain pidimme siitä.
Hyödynsimme sitä, mitä meillä oli.
Minulla oli tyttöystävä, ja meillä oli valmiit tanssiliikkeet.
Niinpä ensimmäinen sinkkumme meni painoon.
Hei, olen Whamin George Michael.
Toivottavasti nautitte sinkustamme "Wham Rap! (Enjoy What You Do)".
Anna mennä, anna mennä vaan
Hei kaikki, katsokaas tätä Multa löytyy katuälyä
Työtön oon, mutta huolia vailla On asiat muilla samalla lailla
Sano työkkäri vaan Se meille liikettä niveliin laittaa
Sinkku sai huikean vastaanoton.
Soundsin mukaan olimme kantaaottavaa funkia.
Kaiken järjen mukaan siitä piti tulla hitti.
Häivy siitä
Wham! Bam! Mies mä oon
Duunii tai ei, et voi väittää muutakaan
Sä työstäs tykkäätkö ees?
Jos et, niin mee
Heitä hanskat tiskiin vaan
Ensimmäisen sinkun tekijöiksi oli merkitty Andrew Ridgeley ja G. Panos.
Panos oli lyhenne Panayiotousta.
Tarvitsin kipeästi taiteilijanimeä.
George Michael.
George on englantilaistettu versio kreikkalaisesta nimestä Georgios.
Michael taas oli erään ystävämme isän nimi.
Nimi auttoi muovaamaan lavapersoonan.
Olimme varmoja, että laulusta tulee hitti, mutta se ei päässyt edes top 100:an.
Se oli katastrofi.
Levy-yhtiön mielestä meidän piti luoda fanipohjaa.
He ehdottivat klubiesiintymisiä ympäri maata.
Olimme D-listan bändi. Ihan totta.
Näimme joka paikassa samat naamat.
Samat miimikot ja muut kiersivät niitä samoja klubeja.
George! George aikoo vähän räpätä.
BOLTS NIGHTCLUB POHJOIS-LONTOO
Vaikka se oli noloa ja juopot häiriköivät meitä,
ne keikat valmistelivat meitä.
Tästä lähtee. Haluan, että te siinä edessä laulatte mukana.
Listasijoituksen saaminen loi paineita, joten George väkersi "Young Gunsin".
Jos se ei löisi läpi, sopimus olisi katkolla.
Mitäs pirua tuo on?
Hei, hölmö
Mikä hitto sua vaivaa?
"Young Guns" ylsi listoilla sijalle 72.
"Wham Rap!" oli ollut floppi.
Jos biisistä ei tulisi hittiä, emme levyttäisi enää.
Biisi jämähti sijalle 42 eikä ollut nousemassa top 40:ään.
Se oli ehkä elämäni kamalin viikko.
Hitto vie, se tuntui pahalta.
Mietin koko viikon, että olen ihan surkea.
Kuvittelin olleeni väärässä asiassa, johon olin uskonut lapsesta asti.
Sitten aivan yllättäen saimme ihmeellisen puhelun.
MARRASKUU 1982
Meitä pyydettiin esiintymään Top of the Popsiin,
koska toinen esiintyjä oli jättäytynyt pois.
Top of the Pops oli ainoa merkittävä listaohjelma.
Kukaan ei ollut liian suuri tähti Top of the Popsiin.
Siihen ohjelmaan pääseminen oli kuin Graalin malja.
Edeltävän yön yövyimme pienessä hotellissa.
George veti lyhemmän korren ja joutuin nukkumaan punkassa.
Se oli lastensänky.
Hän ei saanut nukuttua koko yönä siinä lyhyessä sängyssä.
WHAMIN ENSIMMÄINEN TOP OF THE POPS 4.11.1982
Kolme, kaksi, yksi.
Nousimme lavalle, katsoimme toisiamme ja ajattelimme, että tästä se lähtee.
Hei, hölmö
Mikä hitto sua vaivaa?
Hei, hölmö
Et sä tälle mitään mahda
Enpä ole nähnyt sua vähään aikaan
Tervehdin sua tän hymyn takaa
Tuo tyttö sun käsipuolessa Sut voittanut on lemmenjuonessa
Nyt esiintyminen näyttää kamalalta.
Siihen aikaan tapamme esiintyä oli uudenlainen ja kekseliäs.
Nuoret kollit pitää hauskaa Hulluilta pimuilta ne pian karkaa
Vaatteita meillä oli parin asun verran ja niitäkin käytimme vuorotellen.
Yy, kaa, kappas vaan
Avio se hautaan vie
Siinä mauttomuudessa oli tietynlaista energiaa.
Esiintyminen oli harrastelijamainen, mutta aito ja erilainen.
Tanssikuvio oli huvittava, mutta se toimi, ja kaikki osasivat sen.
Kehitimme sen äitini peräkamarissa.
Tuskin se koreografien mieleen oli.
Hurmaavaa. Hyvä, Wham!
Se oli hetkemme, joka mullisti kaiken.
Sinkku lähti nousuun.
WHAM! KOLMANTENA
Wham! oli lyönyt läpi.
Iloinen alku toivottavasti hienolle vuodelle.
- Tässä ovat Whamin Andrew ja George. - Moi.
Mitä ennustat musiikkivuodelle 1983?
- Ainakin on Wham! - Tehän olette jo huipulla.
Meiltä puuttuu listaykkönen. Haluamme miljoona listaykköstä.
- Mikä musiikkityyli villitsee kesän 1983? - Meidän.
Kolmas leikekirja.
Olimme menestyvä bändi ja 20-vuotiaita.
Whamilla on kaksi syytä juhlaan. Ensinnä tänään on Andrew'n syntymäpäivä.
Toiseksi "Wham Rap!" on listoilla.
"Wham Rap!" julkaistiin uudestaan, ja se nousi sijalle kahdeksan. Huikeaa.
Tässä ovat bändin jäsenet.
- Dee. - Shirlie.
- George. - Olen Andrew.
Innervision mainosti meitä jonkinlaisina kulttuurisotilaina.
"Wham!... muokkaa nuorten ajatuksia."
Se pakotti meidät tekemään lauluja tietyllä kaavalla.
Nuorison piti panna kampoihin aikuisuudelle.
Kuunnellaanpa kantaaottavaa rapia Whamilta.
"Bad Boys" nousi listakakkoseksi.
31. TOUKOKUUTA
Se oli valtava hitti.
Pahat pojat pitää yhtä
Yhtään itke ei
Kumpikaan ei ollut tyytyväinen lauluun.
"Bad Boys" oli kaavamainen.
Ideoiden puutteessa kirjoitin kaavan mukaan ja vihaan sitä laulua.
Olin aloittaessamme työtön, ja siitä syntyi "Wham Rap!".
Nyt meistä oli tullut menestyneitä emmekä halunneet ottaa kantaa.
KIRJA 5
Meillä oli vahva halu tehdä jotain erilaista.
Meillä oli näkemys uudenlaisesta popista.
Minulla on näppituntuma valtavirtayleisöön.
Pop oli nuorisokulttuurin panos musiikkiin.
Englannissa musiikkiin on palaamassa suuri eskapistinen puoli.
- Mitä teette kesällä? - Kuvaamme videon Ibizalla.
- Mikä tämän uuden sinkun nimi on? - "Club Tropicana".
Pari, kolme vuotta sitten väki huusi punkin mukana.
Nyt heitä ei enää hävetä olla työttömiä nuoria.
He menevät mieluummin diskoon ja unohtavat murheet.
Ajattelimme tehdä uudenlaista popia.
"Club Tropicana" oli fantasiaa.
Se oli uusi suunta.
Ja uusi identiteetti.
Emme olleet koskaan käyneet Ibizalla.
Video oli tarkoitus kuvata eräässä boutique-hotellissa.
Hotelli oli legendaarinen Pikes, joka oli julkinen salaisuus.
Se oli sen ajan rikkaiden ja julkimoiden pakopaikka.
Siellä vietettiin poptähtien elämäntapaa.
Paikka oli eläväinen.
Se oli kuin suoraan niistä kuvitelmista, joista laulu oli syntynyt.
Sillä reissulla Wham! alkoi hioutua lopulliseen muotoonsa.
Videolla oli kaksi nuorta hedonistista miestä.
Se kuvasti nuoruuden elämäniloa.
"Club Tropicana" muovasi meistä todellisen Whamin.
Saanhan viedä sinut paikkaan Missä hymy sijan takaa
Tähtiä lähes koskea saa
Siellä lähdet matkaan vieraan ja Hän sulle näyttää ihmemaan
Piilossa katseiden
Club Tropicana drinkit suo
Iloa ja lämpöä kaikille riittää
Mielenkiintoista, miten käsittämätöntä minusta oli,
että minusta voisi tulla Andrew'n kaltainen kiiltokuvapoika,
Yllättäen tytöt pitivät myös minua viehättävänä.
Kuvausten jälkeen jäimme Ibizalle vielä pariksi päiväksi.
Eräänä aamuna puhelimeni soi, ja Yog pyysi minua juttusille.
Se ei ollut mitenkään tavatonta.
Kiersin uima-altaan hänen huoneeseensa, missä näin Shirlien.
Sekään ei ollut tavatonta.
Olin eronnut Shirlien kanssa, mutta olimme todella läheinen kolmikko.
Yog oli sängyssä.
Hän vilkaisi Shirlietä sivusilmällä ja sanoi minulle:
"En oikein tiedä, miten kertoa tätä, mutta olen homo.
Tai ainakin biseksuaali."
Noin puoli vuotta ennen "Club Tropicanan" kuvauksia -
minulle tapahtui jotain, mikä teki mieltymykseni hyvin selväksi.
Olin yötä erään miehen luona.
Hän halusi seksiä, mutta minua pelotti.
Silti ymmärsin, että halusin jäädä yöksi hänen sänkyynsä.
Halusin olla hänen lähellään, eikä niin ollut käynyt aiemmin.
Tein siitä laulun.
Siitä se laulu kertoo.
Hengitykses nään, uni pakenee silmää
Ymmärsin perustavalla tavalla, että sisälläni oli jotain erilaista.
Kun ymmärsin, etten voi sivuuttaa seksuaalisuuttani,
halusin kertoa siitä Andrew'lle.
Minun puolestani hänen seksuaalisuutensa ei vaikuttanut meihin mitenkään.
Halusin, että hän on onnellinen.
Halusin kertoa myös vanhemmilleni,
mutta muut vakuuttivat minut, että se ei ollut hyvä ajatus.
En usko, että he yrittivät suojella kenenkään uraa.
Uskon, että he vain ajattelivat isääni.
Ei 19-vuotiaana osaa ajatella muuta kuin, että isä sekoaa tiedosta täysin.
Meidän mielestämme hänen ei pitänyt kertoa asiaa isälleen.
Me kolme olimme hirvittävän läheisiä,
mutta minun ei olisi pitänyt kysyä heidän mielipidettään.
Mehän olimme parikymppisiä,
joten ajattelimme kapea-alaisesti.
Se oli tärkeä hetki elämässäni.
Silloin minä ihan todella halusin tulla kaapista,
mutta kanttini petti.
Sitten puhtaasta välttämättömyydestä -
hyppäsin täysillä edistämään Whamin voittokulkua.
Loin itselleni uuden hahmon.
Aioin olla aina vain parempi ja yllättää kaikki muut.
Päädyin pohjaamaan minuuteni menestykseeni.
Georgen lauluntekotaito kehittyi aivan huimaavalla tahdilla.
Oma kykyni ei kehittynyt lainkaan samalla tavalla.
Siitä tuli välillemme pientä kitkaa.
Keskustelimme asiasta Fantastic-albumin teon aikana.
Jos halusimme olla supersuosittuja, meidän ei pitäisi säveltää yhdessä.
Pystyisimme saavuttamaan asettamamme tavoitteet -
vain hänen lauluntekokyvyillään.
Kyky tehdä lauluja on ollut minulle korvaamaton lahja.
Minulle tilanne oli tukala.
Mehän olimme aloittaneet lauluja tekemällä.
Perustimme bändin tehdäksemme lauluja. Siksi tilanne oli vaikea.
Puimme asian nopeasti,
eikä siitä tarvinnut enää puhua.
KIRJA 6
Albuminne oli erinomainen, koska siinä ei ole huonoja raitoja.
Kiitos.
Debyyttilevymme Fantastic nousi ykköseksi.
Se oli hämmästyttävää.
Levy pysyi listoilla lähemmäs kaksi vuotta.
Kelpaisiko Wham? Sitä minäkin.
Lehdistö ei pitänyt "Club Tropicanasta".
He eivät pitäneet siitä, että olimme karistaneet kahleemme.
Se ei ollutkaan protestilaulu.
En välittänyt siitä "Casablancasta".
- "Club Tropicanasta." - Siitä juuri.
Merkitystään menettävä, herjaava, pyrkyri.
PINNALLINEN
Aluksi yleisönne oli monenkirjavaa.
Nyt näyttää siltä, että tytöt ovat lääpällään teihin.
Onko imagonne muuttunut?
Aluksi vetosimme klubikansaan eli oman ikäisiimme poikiin ja tyttöihin.
Tänä vuonna meitä on nähty lehdissä ja tyttöjen lehdissä.
- Onko se oma valintanne? - On se.
Se ärsytti Georgea,
koska häntä ei otettu vakavasti lauluntekijänä.
- Whamin George ja Andrew. - Huomenta!
Jättibanaanin saa.
- Hugo Buckley, 8, Poyntonista. - Hienoa.
Olin nuori ja yritin parhaani, joten kyllä se satutti.
HE EIVÄT ÄLYÄ TYHMYYTTÄÄN
Musiikkilehdistöstä huolimatta ymmärsimme kehittyvämme.
Popista tuli ruma sana muutamaksi vuodeksi.
Meille pop on varteenotettavaa musiikkia. Ihmiset vain ovat unohtaneet sen.
Kansallisella kiertueella pääsimme näyttämään epäilijöille.
Ihana t-paita.
Eikö sitä voi häivyttää ristiin?
Club Fantastic -kiertueen täytyi onnistua täydellisesti.
Saamme haluamamme vain ottamalla ohjat.
- Ennen meitä taputeltiin selkään... - Mutta samalla meitä vähäteltiin.
Olimme muka liian nuoria ja uusia ymmärtämään.
- On perusasioita... - Vuosi sitten.
Esiintymiseen on perussääntöjä, jotka kaikki tietävät,
ja olemme saaneet muut ymmärtämään sen.
Kiertueen käsiohjelma on omaa käsityötämme.
Tiesin, että nuoret ihastuisivat, jos Andrew hoitaisi visuaalisen puolen.
Esiintymisasujen piti edustaa nuoruutta, hauskanpitoa ja kaikkea jännittävää.
Olin ihaillut Andrew'n tyylitajua lapsesta asti.
Iso osa tyylistäni on häneltä peräisin.
Kannatin urheiluvaatetyyliä.
Minä valitsin punaisen ja jostain...
Kai se johtui Georgen värisokeudesta, että hän valitsi keltaisen.
Bändiin oli liittynyt Helen DeMacque, jota kutsuttiin Pepsiksi.
Hän sopi loistavasti mukaan ja oli Shirlien ohella valtava etu meille.
Tytöt toivat mukaan glamouria ja erilaista energiaa.
Harjoittelimme viikkokaupalla.
Koska George oli George, kyse oli yksityiskohdista.
Georgen tapauksessa erittäin pienistä yksityiskohdista.
Hän määritteli itsensä vahvasti musiikkinsa kautta.
Siinä missä olin aiemmin ollut Andrew'n varjossa,
nyt olinkin huomion keskipisteenä.
Yksi, kaksi...
Anna mennä, beibi Hei, olen valmis tanssimaan
Tätä rytmiä kuriin en mä saa
Sitten oli aika lähteä tien päälle.
Tanssi lattia kuumaksi Sulta vielä särjen sydämen
Mulla vain avain on
Musiikki on tosi hyvää, ja he ovat upeita.
- Musiikki on loistavaa. - He ovat upeita!
Halusin tulla huomatuksi työlläni.
Koska Andrew oli ollut edelläkävijä, en ymmärtänyt,
että myisin fyysistä ulkomuotoani.
Kaikki siihen liittyvä hölynpöly johdatti minut tielle,
jolle en kuvitellutkaan joutuvani.
En osannut kuvitellakaan, että minusta tulisi joku teini-idoli.
Olin todella ujo.
Minun piti jotenkin perustella itselleni se elvistelevä hahmo,
joka oli lapsuudenminäni täydellinen vastakohta.
Sanoin itselleni, että se on naamio, jonka puen.
Hei, hölmö
Mikä hitto sua vaivaa?
Hei, hölmö
Kaikkialla vastaanotto oli päätähuimaava.
Se oli ihan hullua.
Me ihan kihisimme innosta.
Nostaakseen panoksia -
George hieroi sulkapalloa hikiseen käsivarteensa,
pani sen housuihinsa ja lopuksi syötti sen yleisöön.
Yleisö sekosi.
Kaikki mukaan!
Nuoret kollit pitää hauskaa Hulluilta pimuilta ne pian karkaa
Viisaat jätkät tajuaa Siteet ne vaan paikallaan pitää
Meitä pommitetaan rannerenkailla.
- Saitko sinä sukkanauhan? - En, mutta eilen sain rintsikat.
Näitkö silloin yhtenä iltana ne pikkarit?
Mahtavaahan tämä on.
- Haluaisitko olla jossain muualla? - En nyt.
Lauantai-ilta jossain seurahuoneella, ei kiitos.
Tämä on mahtavaa. Ja nyt alamme jo tottua tähän.
Tämä on mahtavaa, mutta eihän tässä silti ole järkeä.
Yllätyimme molemmat.
Ympärillämme oli pelkkää sekasortoa.
George eli siitä.
Tuhannet tytöt huusivat meille.
Kun ihailusta sai maistiaisen, siihen jäi koukkuun.
Etenkin, koska olin epävarma itsestäni.
Tämän laulun nimi on "Good Times".
Siitä alkoi Wham!-mania.
George ja Andrew Ridgeley tunnetaan polvistaan,
joita he esittelevät sortseissaan Britannian kiertueellaan.
Se on seksikäs bändi. Se oli ihanaa.
Nautin täysillä.
Wham!
Kiitos.
Tuleeko kukaan huomenna Whitley Bayhin?
Hienoa.
Tulkaa mukaan!
- Wham!-kalenteri vuodelle 1984. - Kääntäkää suoraan...
- Ensimmäiselle... - Ei, joulukuu on paras kuukausi.
Levymme oli ykkösenä.
Kiertue oli suurmenestys.
Kaikki mukaan!
Lehdistö seurasi meitä tarkasti.
Aivan mahtavaa. Suorastaan nerokasta.
Hittisinkkuja oli jo liuta.
Eikä meillä ollut yhtään rahaa.
Palasimme kiertueelta vanhempiemme luo. Niin huonosti meillä meni.
Oletteko tienanneet paljon?
Emme oikeastaan. Emme saa tienattujakaan rahoja,
koska ne kulutetaan jo valmiiksi.
Siihen on monta syytä, miksi tienaamme yllättävänkin vähän.
Olette matkalla menestykseen, joten tienaatteko myös?
- Kysy äidiltäni. - Onko hän täällä?
- Osteletteko asioita? - Ostin neuleen.
- Se maksoi melkein auton verran. - Suorastaan leveilemme.
Se oli järjetöntä.
Saimme 4 % kotimaan sinkkumyynnistä ja 2 % ulkomailta.
Emmekä saaneet 12-tuumaisista mitään, vaikka niitä myytiin eniten.
Se oli naurettavaa.
Aluksi bändit haluavat vain mainetta, ja raha on toissijaista.
Kun menestystä tulee, bändi alkaakin kysellä:
"Eikö tästä pitäisi saada rahaakin? Miksi rojalteja pantataan?"
Ja niin edelleen. Siitä alkavat ongelmat.
Kaksi 18-vuotiasta marssitettiin kuppilaan.
Oliko sopimus reilu sopimuspäivänä?
Meille sanottiin, että ilman sopimusta meistä ei tulisi tähtiä.
Onko se reilua?
Tarvitsimme manageria.
Tämän kirjan nimi on You Don't Have to Say You Love Me,
ja sen kirjoittaja Simon Napier-Bell istuu vieressäni.
Simon oli 60-luvulla eräänlainen svengali.
Minä pidin Simonista.
He esiintyivät Top of the Popsissa aivan uudenlaisella tavalla.
Lisäksi he tuntuivat käsittävän, miten hyödyntää esiintymistään ohjelmassa.
He huokuivat tietynlaista eroottista läheisyyttä.
Tarvitsimme itseluottamusta, ja lopulta Simon tarjosi sitä meille.
Teimme uuden sopimuksen suoraan CBS:n kanssa.
Niihin aikoihin päätettiin, mitä "Careless Whisperille" tehdään.
George lähti Muscle Shoals Studioon Alabamaan.
Minun piti levyttää laulu Jerry Wrexlerin kanssa,
joka oli tuottanut Aretha Franklinia ja Ray Charlesia.
Taustalle tuli sessiobändi Muscle Shoals Rhythm Section,
jolla oli takataskussaan uskomattomia levytyksiä.
Olin paskajäykkänä.
George kunnioitti Jerry Wrexleriä ja suorastaan sokaistui tästä.
Olin valmiina laulamaan luritukseni, ja Jerry sanoi...
Valmiina.
"Muista, että Aretha Franklin lauloi siinä paikalla 'Respectin'."
Tai: "Siinä Ray Charles lauloi 'When a Man Loves a Womanin'."
Kiva, kiitos.
Sen halusin kuulla juuri ennen kuin luikautin oman tekeleeni.
Odotin mielenkiinnolla, mitä laululle oli tehty.
Olihan se yhteistuotoksemme ja tiesimme, miltä sen tulisi kuulostaa.
Luulin, että Jerry Wexler tekisi siitä loistavan.
Yog palasi Amerikasta ja käski kuunnella laulun.
Kun kätees tartun ja sinut tanssiin vien
Se oli tuhottu.
Sen sielu oli kadonnut täysin.
Laulu oli keskinkertainen, eikä Georgekaan pitänyt siitä.
Laulu ei kannatellut itseään, ja se oli pitkälti minun vikani.
Yhtäkkiä päätettiin, että tuotamme laulun itse.
Päätin, etten halunnutkaan julkaista Jerry Wexler -versiota,
joten äänitin laulun kokonaan uudestaan.
Hyvä niin.
Kun George päätti äänittää "Careless Whisperin" oman mielensä mukaan,
hän kokeili kymmentä saksofonistia,
ennen kuin Steve Gregory tuli ja purkitti osuuden.
"Careless Whisper" oli toinen kerta,
kun George tuotti laulun täysin oman näkemyksensä mukaan.
Olin jo tuottanut erään tarttuvan biisin.
KIRJA 10
Muistan, miten olin yötä Andrew'n luona.
Yövyin vierashuoneessa ja aamulla tietenkin nousin ylös.
Olin jättänyt oveeni viestin, johon oli tullut virhe.
Olin kirjoittanut: "Herätä minut, minut ennen kuin lähdet."
Päätin korjata lopun muotoon "lähdet, lähdet".
Jostain syystä se kuulosti mainiolta laulun nimeltä.
Yhtäkkiä meillä oli "Wake Me Up Before You Go-Go".
Saat sydämen sanomaan pum-pum
Lempes nostaa sielun korkeuksiin
Sitä rakastettiin.
Se pam-pam-pam jalkoihin pamahtaa
Jokin jäytää, jokin vialla on
Kamu kertoi, eilen olit vallaton
Petiin mut jätit vain
Wham! ja "Wake Me Up Before You Go-Go".
Herätä mut ennen kuin meet, meet
Jojona roikkumaan jättää saa et
Biisistä tuli listaykkönen.
- Kuinka juhlitte sitä? - Isän ravintolassa.
Muuten yksinäinen mul on olo
Herätä mut ennen kuin meet, meet Mut viethän tanssimaan
Se vahvisti Georgen käsityksen, että hän kykenisi tekemään hittejä.
Haluan iloon tarttuvaan
Single erottui aivan eri tavalla -
kuin edellisvuotinen levy, jota olin ollut tuottamassa.
En ollut enää vain laulaja-lauluntekijä vaan lisäksi tuottaja.
Musiikkimaailma alkoi pilkata meitä.
Kaverit näyttävät tuolta ja tekevät sellaista musiikkia.
Mikä niissä pöljissä viehättää?
- Lehdistö haukkuu levyänne. - Niinpä.
Jos minä kuulisin sen laulun ja tietäisin, että se on läpeensä itse tehty,
en minä heitä pilkkaisi jostain kamalista asuista.
Olimme parikymppisiä.
Miksi helvetissä sitä pitäisi pilkata?
"Wake Me Upin" menestyksen jälkeen aloimme levyttää toista levyä.
Levy päätettiin levyttää Etelä-Ranskassa.
Levy-yhtiö käski minun tuottaa levyn itse,
kun taas ensimmäistä en ollut saanut tuottaa.
Château Miraval oli loistava paikka luovaan työskentelyyn.
George halusi äänittää ja kirjoittaa samaan aikaan.
Äänitysstudio on minulle ehkä se kaikkein yksityisin paikka.
Joskus olen enemmän tuottaja kuin laulaja.
Andyn kitara on kympissä ja Hugh'n yhdessätoista.
Rakennan lopputulosta tuntikaupalla.
Minun osuuteni rajoittui äänitykseen.
Vaikka olimme yhdessä päättäneet niin, se oli jokseenkin vaikeaa minulle.
Se oli uhraus, joka minun oli tehtävä.
Moni väittää, ettei Andrew'lla ollut osaa Whamissa.
Oikeasti Andrew oli Wham!
Nuorempana George vain matki Andrew'ta.
Wham! koostui Andrew'sta ja teko-Andrew'sta.
Ajan mittaan, kenties koska George koki, ettei bändi edustanut häntä,
hän alkoi panostaa säveltämiseen ja tuotantoon.
Andrew ei niistä asioista niin välittänyt, joten hän antoi ohjat Georgelle.
Jo silloin aloimme nähdä, että George alkoi mennä kohti uusia uria.
Hän oli paras ystäväni, ja minusta oli hienoa olla kehityksessä mukana.
George taisi ymmärtää omat lahjansa vasta pari vuotta sitten.
Hän ei tainnut käsittää, mihin kykenisi.
Hän on saanut valtavasti itsevarmuutta.
Kun muodostan melodian päässäni,
jokin minussa vain tietää, että olen osunut oikeaan.
Aivan kuin melodia olisi ollut jo olemassa,
mutta en vain ollut löytänyt sitä aiemmin.
Se tulee täydellisenä melkein kuin tyhjästä.
Melodian löytyminen tuo pintaan tunteen, joka panee ihon kananlihalle.
Yog oli varma siitä, mihin hän vielä pääsisi.
Minun elämäni oli yksinkertaisempaa. Elin hetkessä.
Sain jättää ruokalapun pois.
Musiikkimme ei määritellyt minua samoin kuin se määritti Georgea.
Laulunteosta oli tulossa hänelle se keino,
jonka avulla hän saattoi muovata itsestään haluamansalaisen.
Minä taas tiesin, kuka olin.
Siihen aikaan tavoitteeni oli, että voisin olla ylpeä lauluista.
Musiikin suhteen George oli hyvin varma itsestään.
Yksityiselämästään hän oli vähemmän varma.
"Freedom" oli ensimmäinen laulu, jonka Yog soitti minulle.
Se olisi hyvin voinut kertoa hänen suuntautumisestaan.
Olen kuin vanki, jolla sellin avain on
Ilman lempeäs en pakoon pääse
Niillä sanoituksilla -
hän selvästi viittaa omiin ongelmiinsa.
Olin nuori homomies.
Oloni oli epämukava, koska olin kaapissa.
Siihen aikaan vielä väitin itselleni, että olin biseksuaali.
Tarrauduin siihen osaan itsestäni, joka piti naisista.
Sellaisessa tilanteessa,
kun tavoitteena on tulla vuoden suurimmaksi artistiksi,
omaa elämää ei halua mutkistaa.
Olin liian nuori ja keskenkasvuinen ymmärtämään, miten suuri uhraus oli.
Yog oli nuori mies, joka etsi itseään.
Tiesin, että hän ei ollut itsevarma,
mutta en tiennyt, miten syvä ongelma oli.
Muistan tunteneeni itseni orvoksi,
kun olin lapsi.
Pelokkaana teininä olin hyvin haavoittuvainen.
Monen vuoden ajan Andrew oli ainoa tukiverkostoni.
Olin itsevarma.
Koulu piti minua häirikkönä.
Andrew oli itsevarma kukkoilija.
GEORGEN ISÄ
George taas oli hiljainen, joten Andrew oli johtaja.
Isämme olivat ulkomaalaisia.
Minun isäni oli kotoisin Egyptistä.
Isäni oli kotoisin Kyprokselta. Isoisäni oli paimen.
Isä teki perse ruvella töitä ja ansaitsi sen mukaan.
Jack ei paljon minua arvostanut.
Vanhempieni mielestä en olisi voinut huonompaa kaveria saada.
Pengoin aina heidän levykokoelmaansa.
Eltonin Goodbye Yellow Brick Road -levy oli tärkeä.
Ystävyytemme perustui sille levylle.
Meistä tuli erottamattomat.
Kun olin 14-vuotias, koulu ei enää jaksanut kiinnostaa minua.
Minä ajattelin käydä koulun loppuun ja sitten mennä hetkeksi töihin.
Ei. Minä halusin vain perustaa bändin Georgen kanssa.
Andrew vaikutti minuun syvästi.
Georgen vanhemmilla oli enemmän odotuksia kuin omillani.
Kotini oli hyvin lannistava.
Olen varsin dominoiva isä, joten minä sanelin säännöt.
Isä halusi minulle akateemista uraa.
Halusin hänelle hyvää ammattia ja halusin, että hän käyttäytyy kunnolla.
Eihän hän osannut edes laulaa.
Isä kielsi minua käyttämästä stereoita tai ostamasta levyjä.
Hän halusi lopettaa turhat haaveet musiikkiurasta.
Soitin Yogille, että perustamme bändin.
Hän esteli, ettei varmaan saa.
Minä annoin sysäyksen, ja hän myöntyi vastahakoisesti.
Andrew oli idolini.
Hän oli ensimmäinen kaverini, joka oli paljon minua vahvempi.
Lähes kaikki oli Andrew'n ansiota.
Andrew vaikutti elämääni juuri oikein, jotta minusta saattoi tulla tähti.
Georgios Panayiotou -
ei ollut osannut määrittää itseään sisäisesti,
fyysisesti tai seksuaalisesti.
Hänestä tuli -
George Michael.
HEINÄKUU 1984
Aika ei korjaa millään
Varomattomia sanoja ystävän
Sydämeen ja mieleen
Tietämättömyys suo armon
Totuus ei koskaan lohtua tuo
Tuskaa tuottaa se vain
Tiesimme alusta lähtien, että "Careless Whisperistä" tulisi iso.
Kerroin Georgelle, että hän saisi julkaista sen soolona.
Emme vääntäneet asiasta.
Tiesimme aina tulevamme lopulta pisteeseen,
jossa Wham! ja oma soolourani risteävät.
En lainkaan varma oo
Kun kätees tartun
Ja sinut tanssiin vien
Kun musiikki hiipuu
Silmistäsi mieleeni liikkuu
Elokuvat vanhan ajan
Ja jäähyväiset katkerat
Tanssiin en enää koskaan ryhdy
Jaloilta näiltä rytmi puuttuu
Katse helppo on kääntää pois
Hölmö et suinkaan oo
USA:ssa esittäjäksi nimettiin Wham! ja George Michael.
Vaikka olimme tähtiä kotimarkkinoilla,
emme olleet valloittaneet USA:ta.
Ehkä tää on hyväkin näin
Toisiamme satutettais kai kumminkin päin
Halusimme esiintyä stadioneilla ja kiertää maailmaa.
Halusimme valloittaa USA:n.
George ei aikonut hylätä Whamia ennen kuin tavoitteemme oli saavutettu.
1.-13. MARRASKUUTA 1984
Kuudestoista leikekirja.
Tässä ovat Andrew Ridgeley ja George Michael.
Olette lähdössä ensimmäistä kertaa USA:han.
LOKAKUU 1984
Se on puhdasta markkinointia. Menemme sinne ja...
Yritämme herättää kiinnostusta eli teemme pohjatyötä.
Olen ketjun aluepäällikkö, ja liikkeessä esiintyy Wham!
Bändi on houkutellut paikalle ennätysyleisön.
Olen ollut fani vuodesta 1981 lähtien. Minulla on aito bändipaitakin.
- Mikä heissä vetoaa? - He ovat suosittuja New Yorkin klubeilla.
- He ovat ihania. - Niinpä.
"Wake Me Up" nousi ykköseksi USA:ssa, ja se sai jalkamme oven väliin.
Se ei kuitenkaan varmistanut paikkaamme tärkeänä bändinä.
Tiesimme, että meillä oli vielä töitä edessä.
Kaikki halusivat vielä tutustua meihin.
Tietysti meiltä kysyttiin tytöistä.
Tytöt seurannevat teitä kaikkialle.
- Teinityttöjä ja ehkäpä pari... - Muutama vanhempikin.
He seuraavat tekemisiänne. Onko vaikeaa olla tunnettu?
Sen kanssa oppii elämään ja sen hyväksyy.
Monet rokkarit soittavat, koska haluavat näitä tyttöjä.
Te tunnutte vähät välittävän heistä.
Kyllä me välitämme, mutta heihin pitää suhtautua tyynesti.
- Tuo ei ehkä ollut se, mitä... - He eivät ole meille etusijalla.
Pärjäämme ihan hyvin, jos osaan pitää jalkani maassa.
Helvettiäkö sille mahtaa?
WHAM! HULLUINA TYTTÖIHIN
Jos salailu kerran oli mahdollista, mitä muutakaan olisin tehnyt?
Minusta se Whamille ominainen kirkumisilmiö -
oli pelkästään huolestuttava asia.
George on tietoinen kohderyhmästään. Artistithan myyvät imagoa -
ja parhaiten myyvä imago on seksikäs imago.
Kaikkea myydään seksillä.
Iltapäivälehtien kiinnostus alkoi olla tunkeilevaa.
Minä käyttäydyin huonommin kuin George.
Andrew juhli ankarasti.
Minua pidettiin häntäheikkinä.
Eläimellisenä Andyna.
Lehdistö keskittyi niin vahvasti minuun, että George sai touhuta rauhassa.
WHAMIN HERKKUPALA
Minusta tuli ukkosenjohdatin.
Julkisesti hän oli savuverhoni.
Eikö riitä, että olen poissa?
Mitä hittoa minusta haluat?
Minulla oli sinä aikana kolme tyttöystävää ja samalla etsin seuraa.
Tein sitä kotikulmilla.
En oikeastaan ollut mikään hämmentynyt poika.
Minä valehtelin itselleni.
- Se mulle kertokaa - Kai sen kerrot?
- Miksi kaikkeni vuokses teen? - Annan rahaa
Lähdimme isolle kotimaan kiertueelle.
Nyt sä väität, että isäksi tuun
Onnellisuutta vannon, jos niin haluut
Se oli todella iso.
LONTOO
Myimme loppuun areenoita.
Levyn nimi Make It Big oli hulluttelua.
Ajatus tuli Georgelta, ja se oli loistava.
Se huvitti meitä valtavasti, sillä mehän teimme kaiken suureellisesti.
Aioimme valloittaa maailman.
MAAILMANKIERTUE 1985
Wham! on tänään kaukomailla.
WHAM! JAPANISSA
TOKIO
Wham! on iso juttu kaikkialla.
He yöpyivät lentokentällä nähdäkseen vilauksen Whamista.
Wham!
- Se mulle kertokaa - Kai sen kerrot?
- Miksi kaikkeni vuokses teen? - Annan rahaa
Jotta sä rahaa saisit
Vaikka kiertue oli menestys,
George piti listasijoitusta parhaana mittarina lahjoistaan.
WHAM! NOUSEE YKKÖSEKSI
Ykkössija oli hänelle todella tärkeä.
Miksi näitä asioita teen?
Sen kertoisin, jos tietäisin
George tarvitsi menestystä itsetuntonsa vahvistamiseksi.
Eräänä sunnuntaina olimme Georgen kotona, ja TV:stä tuli jalkapalloa.
Olimme kahdestaan.
Yhtäkkiä Yog ryntäsi yläkertaan, koska sai ajatuksen.
Tein laulun neliraitaisella Portastudiolla.
Palasin alakertaan ja sanoin, että homma on sillä selvä.
Meillä olisi pian neljä listaykköstä,
joista yksi olisi juuri tekemäni joululaulu.
Soitin sen hänelle, ja hän oli heti messissä.
Hyvää joulua
"Last Christmasin" video -
kuvattiin Alpeilla Sveitsin Saas-Feessä.
Viime jouluna mun sydämen sait
Heti huomenna sen unohdit kait
Yog nautti joulusta valtavasti.
"Last Christmasin" oli tarkoitus kuvastaa sitä.
Laulu kuvasti sitä fantasiaa, jota joulu meille oli.
Video oli täynnä kavereitamme.
Meillä oli hiton hauskaa.
Tunnelma oli niin korkealla kuin kuvitella saattaa.
Teimme itsestämme pilaa.
Muistan, miten kuvauspäivän mittaan...
Apulaisohjaaja oli viisaudessaan täyttänyt kaikkien lasit äärimmilleen.
Viina oli ehtaa, ja sitä riitti.
Teimme kaiken huumorilla.
Taisimme tarkoituksella välttää liian huoliteltua lopputulosta.
Se oli pelkkää alamäkeä.
Kumosimme juomia ja humalluimme.
Minua huvittaa se hiusten määrä.
Ihmisiä tuskin näkee hiusten takaa.
Tällä kertaa ei itku mua vie
Joku tärkeä sydämen saakoon
Se oli yhtä sekamelskaa. Ihme, että saimme videon edes kuvattua.
Tiesimme, että se olisi listaykkönen.
Julkaisupäivä oli joulukuun toisella viikolla.
Etiopian nälänhätää yritetään lievittää poplevyllä.
Yli 25 tähteä lauloi ilmaiseksi Lontoolaisella äänitysstudiolla.
Levyn tuotot menevät nälkäapuun.
Kun palasimme Sveitsistä,
saimme kutsun osallistua hyväntekeväisyyslevyn nauhoituksiin.
Nähtyään kuvia Etiopiasta Bob Geldof päätti tehdä jotain.
Hänen rokkariystävänsä kokivat samoin.
Whamin George Michael, The Policen Sting,
Spandau Ballet'n Tony Hadley, Bananarama sekä lukemattomat muut tähdet -
kokoontuivat laulamaan merkittävän joululaulun.
Laulun tuotot ohjataan Etiopiaan.
Maailmaa ruokkikaa
Minua ujostuttaa muiden tähtien seurassa, ja sulkeudun kuoreeni.
Laulu on tarttuva ja uhkaa neljättä listaykköstämme.
- Niinkö? Mikä seuraava sinkkunne on? - Sen nimi on "Last Christmas".
- Onko se jouluinen? - Erittäin.
En kehtaa pyytää sinua laulamaan sitä. Sinähän nolostut.
- Kyllä minä voin vähän laulaa. - Kiva.
Viime jouluna mun sydämen sait
Heti huomenna sen unohdit kait
- Enempää en paljasta. - Olipa se hyvä.
Ystäväni tulevat taatusti kateellisiksi.
Band Aidin "Do They Know It's Christmas" tuntui ironiselta.
Kaikki pitivät sitä upeana tekona, josta tulisi listaykkönen.
Minä ajattelin siitä aivan samoin,
mutta samalla pirullinen egoni kolkutti takaraivoani.
Jouduin koko ajan hiljentämään sen murinoita.
"Voi paska", se sanoi. Tajuatteko?
Egoni oli päättänyt, että meillä olisi neljä listaykköstä,
ja meillä oli kaikki valmiina.
BBC:n vuoden 1984 viimeinen top 20 -lista.
Whamin "Last Christmas" pysyttelee sijalla kaksi,
ja toista viikkoa peräkkäin sijalla yksi on Band Aid.
"Do They Know It's Christmasista" tuli valtava hitti.
Maailma vastasi kutsuun.
Aamun hyvät uutiset tarjoaa Wham! Vaikka laulu ei ole noussut ykköseksi,
yhtye luovuttaa levyn tuotot Etiopialle.
Eli sekä listaykkösen ja -kakkosen tuotot ohjataan Etiopian nälkäapuun.
Kyllä se kotimatka tuntui oudolta.
Olin halunnut olla epäitsekäs -
ja luovuttaa "Last Christmasin" tuotot Etiopian nälkäaputyöhön.
Silti takaraivossa kolkutti se pirun epävarma minä,
joka oli halunnut neljännen listaykkösen.
Se tunne oli alkukantainen ja pohjautui pelkoon.
Minulle riitti, että olen bändissä, mutta George kaipasi enemmän.
Hän tarvitsi ja halusi tunnustusta.
Hän tarvitsi vahvistusta itselleen.
Palkintokausi jatkuu.
Musiikkiteollisuuden Oscarit jaettiin Lontoossa.
Hän on parhaita brittilauluntekijöitä pitkään aikaan.
Olen vakavissani, vaikka Whamia pidetään lyhytikäisenä teinipopbändinä.
Ne jotka heitä mollaavat, ovat niitä, jotka painuvat unholaan.
Kyllä hyvän lauluntekijän tuntee, ja George kestää vertailun parhaimpiin.
Hänellä on sitä, mistä Bowie ja minä vasta haaveilimme parikymppisinä.
Enkä puhu esiintymistaidoista.
Hän on hyvä lauluntekijä, ja tänään palkitaan lauluntekijöitä.
Tämä on elämäni tärkein palkinto. Minä tosiaan sain sen.
Haluan kiittää Britannian lauluntekijöiden liittoa -
ja kaikkia, jotka ovat ostaneet levyjämme näiden parin vuoden aikana.
KYYNELEHTIVÄ WHAM!-TÄHTI
Olin tavallaan järkyttynyt.
Samassa huoneessa oli näitä kuuluisuuksia,
jotka tunnustivat ammattitaitoni. Elton Johnkin oli siellä.
Minun kesti kauan tottua siihen.
Leikekirja 25, Kiina.
Joka päivä kuuluu juttu uus
HUHTIKUU 1985
Näin rakkaasi toisen kanssa Hän sua pitää pilkkanaan
Tämä on harvinaislaatuinen kunnia.
Kumppanini Andrew ja minä olemme kunnioitettuja...
- En saa selvää käsialastani. - Se nyt ei ole mitään uutta.
Managerimme Simon ehdotti, että vetäisimme pari keikkaa Kiinassa.
Se oli nokkela ajatus.
USA oli kiinnostunut kommunistisesta Kiinasta.
Olimme ensimmäinen moderni popyhtye Kiinassa.
Typerä bändikaverini ja minä...
Siksi kiinnitimme huomiota.
Sillä valloittaisimme USA:n.
No niin, sitten totuus.
Olemme etuoikeutettuja saadessamme kutsun -
esiintyä kiinalaiselle yleisölle.
En sun vapauttas kaipaa
Sinuthan minä vain haluun
Saat sydämen sanomaan pum-pum
Lempes nostaa sielun korkeuksiin
Se mut saa kihelmöimään Se pam-pam-pam jalkoihin pamahtaa
Tarkoituksemme tuoda esille hauskaa ja elämäniloa, Whamin arvoja.
Koko bändi Shirlieta ja Pepsiä myöten oli sitoutunut niihin keikkoihin.
Yy, kaa, koo
Katsos kun sinkku mä oon Ei itkua, pelkoa, ei mitään hätää
Yy, kaa, kappas vaan, avio se hautaan vie
Pekingissä tapahtui eilen kahden miehen kulttuurivallankumous.
Lavalla esiintyi brittipopduo Wham!
Kyseessä oli ensimmäinen iso länsimainen rockkeikka Kiinan mantereella.
Ette näe newyorkilaista haastattelijaa, mutta kuulette hänet.
Mehän ollaan telkussa.
Wham! Kiinassa.
Huomenta, George ja Andrew.
- Huomenta. - Iltaa, Phyllis.
George siis on tuo vaaleahiuksinen, ja Andrew on ruskeaverikkö.
Tämähän on teille ensimmäinen kerta.
Kaikki ovat kovin innoissaan televisioesiintymisestänne.
Andrew'ta ei ole ennen kutsuttu ruskeaveriköksi.
Olen otettu.
Miksi luulette, että saitte luvan esiintyä Kiinassa?
Olimme varmaan varma valinta, koska emme ole rock and rollia.
Me olemme enemmän showbisnestä ja popia.
Meidät tunnetaan täällä lähinnä levyistämme ja videoistamme,
eikä niissä näy rockin seksiä ja huumeita -estetiikkaa.
Kyse on siis puhtoisesta imagostanne.
Niin. Lavalla ainakin.
Millaisia sitten olette lavan ulkopuolella?
Yleisö saa tyytyä mielikuvitukseensa.
Kiitos, olitte mainioita.
Sehän meni hyvin.
Sitten lähdetään kaupungille iskemään pimuja.
- Onko se kylmä? - On.
Paras ilmastointi -
koko Kiinassa.
Keikoista oli etua USA:n valloitukseen.
Lehdistö hullaantui.
Wham! sai Kiinasta miljoonia uusia ihailijoita.
Rockkonsertti rantautui Kiinaan brittirockyhtye Whamin mukana.
Meistä tuli maailmanlaajuinen ilmiö.
Samaan aikaan sisälläni oli ääni, joka kysyi: "Mitä minä teen?"
Olin tarpeeksi älykäs ymmärtääkseni, että tieni oli väärä.
Jos halusin tulla onnelliseksi,
minun ei tulisi tavoitella Michael Jacksonin tai Madonnan tasoa.
Sitähän minä tavoittelin.
Se hahmo, jota hän toi esiin,
ei sopinut yhteen sen kanssa, mitä hän oikeasti tarvitsi.
Halusin kehittyä ihmisenä, mutta koin olevani ansassa.
Jotta hän voisi menestyä sooloartistina,
Whamin pitäisi menestyä Princen tai Elton Johnin lailla.
En usko, että olisin voinut saada egoani kuriin -
ja luopua maailman menestyksekkäimmän artistin manttelin tavoittelusta.
Vaikka julkisuus alkoi painaa minua,
egoani ei kukaan voinut pysäyttää.
KIRJA 30 15. HEINÄKUUTA-24. ELOKUUTA 1985
Band Aidin jälkeen ryhdyttiin valmistelemaan Live Aidia.
Yog kutsuttiin esiintymään Elton Johnin kanssa.
Konsertilla on miljardiyleisö,
mikä saattaa jännittää nuorempaa esiintyjäkaartia.
En minä miljardista tiedä.
75 000 hengen liveyleisössäkin on sulattelemista.
En ole aiemmin esiintynyt niin suurelle yleisölle.
Hän sai tilaisuuden loistaa maailman edessä.
Lavalla häärii herra George Michael!
"Don't Let the Sun Go Down on Me" oli vahva osa Georgen musiikkitaustaa.
Elton oli lapsuudenidolini.
Hänen seurassaan -
sisäinen pikkupoikani on täpinöissään.
Suljit oven
Ja minut sokaisit
Kaikki mukaan!
Ethän anna mun pimentoon jäädä
Vaikka itseäin etsin Jonkun muun aina nään
Yog ehdotti, että tulisin taustalaulajaksi.
Oli kiva saada kutsu, mutta hetki oli hänen.
Se että kaiken menettäisin
On kuin pimentoon jäisin
Georgesta oli tulossa oikea taiteilija.
Live Aidissa sen näki yli miljardi ihmistä.
Kuin pimentoon jäisin
Encore oli ihan älytön, koska lavalla olivat kaikki.
Olimme rintarinnan David Bowien ja Freddie Mercuryn kanssa.
Muista rukoilla
Rukoilla muiden puolesta
Joulunaikaan on se vaikeaa
Se oli surrealistista.
Oliko teillä hauskaa?
Siellä oli todellisia ikoneja.
Kaikki mukaan!
Meille se oli valtava askel ylöspäin, mutta se oli vasta alkua.
PIDETÄÄN HAUSKAA AMERIKASSA
AMERIKAN KIERTUE 1985
Niin nuoret kuin vanhatkin Wham!-fanit tulivat tapaamaan bändin poikia.
Stadionkiertue USA:ssa oli iso riski.
Wham! ei ollut koskaan esiintynyt stadioneilla.
Se oli arpapeliä.
Se kannatti.
WHAM! ISKI USA:SSA
200 000 FANIA
Tämä brittiduo valloittaa maailmaa.
Yhtyeellä on jo kolme ykköshittiä USA:ssa.
He olivat isoja Amerikassa.
Niin moni ihminen tuli katsomaan poikaani.
Olisin voinut rutistaa ja suukottaa häntä. Olin ylpeä pojastani.
Wham! valloitti Amerikan, se on selvää.
Käänsin takkini aika äkkiä.
Hyvin tehty, poika.
Milloin tajusit, että sinusta tulee tähti USA:ssa?
Olimme oikeita superstaroja.
Löimme läpi Amerikassa.
Hyvää yötä ja kiitos!
Olitte mahtavia! Nähdään pian!
En ollut osannut kuvitellakaan niin suurta menestystä.
Niinpä sitten,
kun menimme USA:ta ristiin rastiin,
pohdimme, mitä tekisimme seuraavaksi.
Olette menestyneet tänä vuonna paremmin kuin kukaan muu.
Miltä se tuntuu?
- Koetteko olevanne isoimpia maailmassa? - Luulen, että...
Luulen, että vaikka olemme tehneet kovasti töitä menestyksen eteen,
se on silti ollut yllätys meille.
Menestys on tullut valtavalla nopeudella näiden kolmen vuoden aikana.
Luulen, että joudumme ottamaan vähän etäisyyttä -
ja tekemään jotain erilaista välillä.
Whamin käännekohta ei liittynyt mitenkään Whamiin.
Käännekohta tuli,
kun tajusin olevani iso tähti ja homo.
Siitä seurasi masennus. Olin ajanut itseni nurkkaan.
Ei pitäisi toivoa liikoja.
Olimme saavuttaneet kaiken -
mutta olimme aikuistumassa.
Lopulta en vain halunnut enempää.
Kadehditko Georgen soolomenestystä?
- Älä puhu siitä... - Koen olevani iso osa sitä.
- Mitä sitten, kun Wham! loppuu? - Toivottavasti eläköidyn arvokkaasti.
Andrew ymmärsi, että kyse oli mielenterveydestäni.
Hän ei painostanut minua jatkamaan.
Hän tiesi, miksi koin olevani loukussa.
Miltä tuntuu, kun George menestyy ilman sinua tai toisten artistien kanssa?
- Koetko jääväsi ulkopuolelle? - En. Hänen kuuluukin menestyä.
Hänen taiteellisuutensa pääsee kasvamaan, kuten sen kuuluukin.
- Eli voitte tehdä niin kuin koette hyväksi. - Niin.
Teidän mahdollisesta erostanne aina välillä huhutaan.
- Voiko se hetki tulla? - Kyllä se tuleekin.
Uskon, että Andrew oli täysin valmis lopettamaan.
Vaikka hän ymmärsi oman merkityksensä,
hän oli kyllästynyt olemaan maineeltaan se onnenpekka,
jota George Michael veti perässään. Oikeasti hän oli paljon enemmän.
Joskus sen oli loputtava.
Tiesimme sen molemmat.
KIRJA 40 10.-21. HELMIKUUTA 1986
WHAM! EROAA!
Tuhannet Wham!-fanit jonottivat lippuja jäähyväiskonserttiin.
Wembley Stadiumille vaelsi eilen 25 000 fania -
jäähyväiskonserttilippujen toivossa.
Yhden keikan vetäminen oli symbolinen juttu.
Viimeisiä keikkoja voi olla vain yksi.
Lippujen uskotaan myyvän loppuun muutamassa tunnissa.
- Vieressäni on Wham! - Tässä me olemme.
Piti sanoa, että legenda nimeltä George Michael.
Aivan. Vieressäni on legenda nimeltä George Michael ja hänen ystävänsä.
Entinen kumppani.
Luuletteko, että olette surullisia viimeisellä keikalla?
- Vai onko se iloinen tapahtuma? - Iloisia.
Varmaan molempia. Siitä varmaan tulee Whamin paras keikka.
- Surullista, että se on viimeisemme. - Ajattele, jos se ei olisi paras.
Kunhan päivä olisi kaunis. Pidetään peukkuja, että aurinko paistaa,
Jumala hymyilee meille ja Wham! loppuu niin kuin alkoikin eli hymyillen.
Loistava loppu.
- Olet ihana. - Sydäntä särkee.
28. KESÄKUUTA 1986
Me halutaan Wham!
LOPPU
Me halutaan Wham!
Miltä tuntuu soittaa viimeinen keikka?
- Jännittää. - Kerrotaan sitten sen jälkeen.
- Kaduttaako? - Ei. Kiitos kaikille.
Kiitos kaikista näistä neljästä vuodesta.
- Kiitos. - Kiitos.
Yksi, kaksi, kolme, nyt!
Olin todella ylpeä silloin.
Soitimme hitit vielä kerran.
Hyvää iltaa!
Seuraavaksi "Club Tropicana!"
Hyvät naiset ja herrat, Pepsi ja Shirlie!
Rakas äiti, rakas isi
Olin ainoa poikanne
Keikan lopuksi olin varma,
että minusta voisi tulla kansainvälisesti menestyvä sooloartisti.
Seuraavan laulun nimi on "Wake Me Up Before You..."
"Go-Go!"
Kun poistuimme lavalta, Georgen uusi versio oli lähes valmis.
Yogista oli tullut sellainen taiteilija, joka hänestä oli ollut määrä tullakin.
Vielä kerran!
En sun vapauttas kaipaa
En tahdo pelleillä
En halua ketään, kulta
Osa-aikarakkaus vain masentaa
Kiitos ja hyvää yötä! Olitte mahtavia!
Tunsin valtavaa ylpeyttä siitä,
millaisen jäljen olimme jättäneet neljässä vuodessa.
Niin moni ihminen oli siellä,
koska Wham! edusti heille tärkeää osaa heidän nuoruudestaan.
Whamista ei kuulunut tulla keski-ikäistä eikä sen kuulunut olla mitään muuta -
kuin puhdas nuoruudenversio meistä.
Jokainen herää joskus kesken unen,
ja uni on jo kadonnut.
Wham! sinä, mitä me olimme yhdessä,
oli tullut tiensä päähän.
Jos aioin edetä sinne, minne olin etenemässä,
me emme kerta kaikkiaan voineet enää olla samalla tavalla yhdessä.
Se olisi ollut liian vaikeaa Andrew'lle.
Tietyllä tapaa se oli surullinen päivä.
Se oli yhden asian loppu.
Kiitos kaikille, että tulitte. Kiitos, George.
George syleili minua ja sanoi, ettei olisi pystynyt siihen ilman minua.
Muuta hänen ei tarvinnut sanoa.
Olimme saavuttaneet valtavan menestyksen yhdessä.
Se edusti ystävyyttämme.
Tulisimme olemaan erossa, mitä ei ollut tapahtunut vuosiin.
Olin onnellinen ystäväni puolesta.
Hän oli suuruuden äärellä.
En silti ymmärtänyt, millaista oli olla George Michael.
Olin omillani.
En aavistanut, miten paljon kaipaisin Andrew'n tukea.
En koskaan unohtaisi yhteistä matkaamme.
Se oli kaunis ja onnellinen matka.
Wham!
GEORGE MYI SOOLOARTISTINA YLI 120 MILJOONAA LEVYÄ
YLPEIN JA VÄHITEN YLLÄTTYNYT SIITÄ OLI ANDREW
"LAST CHRISTMAS" PÄÄSI VIHDOIN LISTAYKKÖSEKSI VUONNA 2020
Sano, että oon hyvä Sano, että oon paha
Sano musta ihan mitä vaan
Tiedän, että surullinen oot
Mä sut onnelliseks teen sillä Mitä sulla koskaan ei ollut
Kulta, mä sun oon
Kai sen tiedät
Kulta, mä sun oon
Ihan totta
- Jos jotain teet, tee se kunnolla - Mun kanssa
Oot niin hyvä, jumalainen
Haluun sut ottaa, mut se väärin ois
Kaikki sen tietää, mihin hyvät pääsee
Minne me matkataan Ei sellaista tunnetakaan
Kulta, mä sun oon
Kai sen tiedät
Kulta, mä sun oon
Ihan totta
- Jos jotain teet, tee se kunnolla - Mun kanssa
Mut kotiin vie
Älä mua tänne jätä
- Yksinäin pärjäämään - Ensiluokan tietoa
Sun inspiraatios
Ja vähän kiihotusta
GEORGE MICHAELIN MUISTOLLE 1963-2016
Tekstitys: Kirsi Reima